વસુબહેન પાસે ભણેલા અને પછી સહકર્મી તરીકે ફરજ બજાવી ચૂકેલાં મનિષાબહેન ખખ્ખર કહે છે, ‘ભણતરની સાથે સમાજમાં સ્ત્રીના યોગદાન અંગે અમને શીખવ્યું છે.’ મૂળ જામનગરનાં અને હાલ રાજકોટમાં રહેતાં ગૃહિણી નમ્રતાબહેન દવે કહે છે, ‘વસુબહેને અભ્યાસ સાથે સમાજમાં સ્ત્રી તરીકેનું ઉત્તરદાયિત્વ સમજાવ્યું. જેથી અમારું શિક્ષણનું સ્તર સુધર્યું. સાથે-સાથે સામાજિક જવાબદારીનું પણ ભાન થયું.’ તો હોમ-સાયન્સનાં અન્ય એક પ્રોફેસર ભાવનાબહેન રાંચ કહે છે, ‘તેઓ પ્રખર શિસ્તના હિમાયતી હતાં. સમાજમાં સ્ત્રીનું મૂલ્ય સમજાવવા તમામને ‘સાત પગલાં આકાશમાં’ પુસ્તક વાંચવા કહ્યું હતું.’